O Lumo de Muro

O Lumo de Muro (/o'lumo.'muro/; oficialment, en castellano, Humo de Muro) ye un lugar aragonés en o municipio d'a Fueva, en a provincia de Uesca y comarca de Sobrarbe. A suya población ye de 18 habitants (2011 «Humo de Muro» en a subpachina «Relación de unidades poblacionales» d'o Instituto Nacional de Estadística, consultada o 22 de marzo de 2012.)

O Lumo ye una aldeya historica de Muro de Roda, que se troba en a man fovana debaixo d'o tozal que domina a dita población fortificada, en a ribera d'a Usía y en a boca de l'estretimiento que a conduce cara ta la ribera de Mediano. Guarda camins tradicionals con a resta de nuclios que formón o municipio historico d'o Muro de Roda, a mayoría d'os cuals en l'actualidat son despoblaus, y se troban en as garras d'o Tozal de Muro de Roda. Dica l'absorción de o dito municipio en a Fueva en a decada de 1960, «Muro de Roda» en a subpachina «Alteraciones de los municipios en los Censos de Población desde 1842» d'o Instituto Nacional de Estadística, consultada o 20 d'octubre de 2010 O Lumo exerciba como cabecera municipal.

Ye o solo lugar que encara guarda un camín que o comunique con o despoblau de Ministirio, a 1,5 kilometro de o Lumo en as garras d'o Tozal de Muro. Dista bels 2 km de Fumanal, 2,5 km d'o Pamporciello (toz dos en dirección norte) y cosa como 2,7 km d'Arasanz, en dirección nord-este dende O Lumo.  A 1 km en dirección sud, en a cuentra de a Usía, se troba o lugar de Palo, y en sud-este o santuario de Santa María de Bruís.

En o Lumo de Muro se troba, a demés, a Casa Clavería; un casal fortificau d'o sieglo XVI que en l'actualidat se troba reformau y sirve ta restaurant con o nombre de Mesón Las Bodegas de Clavería. O restaurant tiene tamién un parque zoolochico chicorrón, que ha nombre El Rancho de Clavería, Web d'o restaurant Las Bodegas de Clavería; consultada o 20 d'octubre de 2010. que fundamentalment exposa una colección d'animals domesticos y de grancha y bella especie un poquet mas exotica como estrucios.

Toponimia
Existe una teoría que afirma que o nombre de o Lumo de Muro (por o costumbre altoaragonés d'eludir a preposición, se pronuncia «o Lumo' Muro») dimana d'a palabra latina «<LUMBUS» y no pas de o fumo. O toponimo oficial «El Humo de Muro», en castellano,  se va creyar por una mala interpretación d'a pronunciación local d'a palabra aragonesa «Lumo», en interpretando-la como «L'Umo» u «L'Humo» por una error. A traducción correcta hese estau «La Loma de Muro».

Manimenos, una altra teoría afirma que a palabra «lumo» sería en verdat un apocope de dos palabras iberas, «lur» y «umo», que significarían «tierra» y «grasa», a traviés de bella forma de tipo «lu'umo» («tierra fértil»). Articlo en o suplemento dominical d'o Diario del Alto Aragón, de 19/09/2010; consultau o 31 d'octubre de 2010. Isto, d'alcuerdo con l'autor d'a teoría, valdría mismo ta o Lumo de Muro como ta o Lumo de Ranyín, pus os dos lugars presentan buenas fincas a man de dos corsos d'augua que de siempre as habrían feito fácils ta meter de regano.

 Demografía 

Fiestas
Segundo cabo de semana de mayo, Fiesta Mayor. «Humo de Muro» en o pachina oficial de l'achuntamiendo d'a Fueva; consultada o 20 d'octubre de 2010. «Fiestas en agosto» en a subpachina «Calendario Festivo» d'o portal oficial d'a Comarca de Sobrarbe, www.Sobrarbe.com; consultada o 20 d'octubre de 2010
24 d'agosto, romería de Sant Bartolomeu, en puyando ta la ilesia de Sant Bartolomeu que ye en Muro de Roda.

Referencias

Vinclos externos

Categoría:Lugars d'a Fueva
Categoría:Localidaz d'a diocesi de Balbastro-Monzón en Sobrarbe